《送仲南兄赴南仓》
宋代·苏过

忆君结发读书日，肯学呻吟事刀笔。功名直欲高古人，议论从刀气横臆。

咄嗟岁晚事大缪，翻然自许林泉役。躬耕二顷羞甘旨，栉风沐雨忘晨夕。

十年不知簪组味，万里能舒陈蔡厄。丈夫升沈何足道，竭身养志真奇特。

闭门却求文史乐，劲气岂为穷居屈。信哉自有绝人处，坐使懦夫闻有立。

迩刀弹冠本非好，黾俛聊从父兄迫。区区试吏仓庚间，定知蜡屐何曾得。

嗟余白发亦自笑，眷眷一官乃鸡肋。明年驱车走太行，政坐相如空四壁。

秋风潩水各相送，未觉轩裳胜蓬荜。鹪鹩傥获一枝安，此外所忧非我力。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。